钦定古今图书集成/明伦汇编/氏族典/第025卷 > 冯俊
## 钦定古今图书集成/明伦汇编/氏族典/第025卷 > 冯俊

按《万姓统谱》：“俊字士彦，宜山人。天顺庚辰进士。初授
刑部主事，历员外郎中，折狱以仁恕闻。成化己未，擢
福建按察副使。建宁卫杨指挥某者，席势赀以私憾，
杀数十人，有惧其棰楚而诈死入棺以苟活一时者。
杨知其状，即令举火焚之。上官以东杨学士孙多庇
之，负冤者无所控诉。俊临其地，亲自讯问，旬日狱具”，
历升都察院右副都御史，巡抚四川，提督松潘诸军
事。弘治丙辰卒于官。遣官谕祭，有司营葬。